ರಾಬರ್ಟ್ಸ್, ಜನವರಿ ೨೭, ೧೯೫೫ರಲ್ಲಿ ನ್ಯೂಯಾರ್ಕ್ ನ ಬಫೆಲೋನಲ್ಲಿ, ಜಾನ್ ಗ್ಲೋವರ್(ಜ್ಯಾಕ್) ರಾಬರ್ಟ್ಸ್, ಸೀ.(೧೯೨೮–೨೦೦೮) ಹಾಗು ರೋಸ್ಮೇರಿ, ಶ್ರೀಮತಿ ಪೊಡ್ರಾಸ್ಕಿ ದಂಪತಿಗಳ ಪುತ್ರನಾಗಿ ಜನಿಸಿದರು. ತಾಯಿ ಕಡೆಯ ಅವರ ಎಲ್ಲ ಮುತ್ತಜ್ಜ-ಮುತ್ತಜ್ಜಿಯರು ಆಸ್ಟ್ರಿಯಾ-ಹಂಗೇರಿಯ ಪ್ರದೇಶಗಳಿಗೆ ಸೇರಿದ್ದವರೆಂದು ಹೇಳಲಾಗುತ್ತದೆ, ಇದು ನಂತರದಲ್ಲಿ ಜೆಕೊಸ್ಲೋವಾಕಿಯಾದ ಭಾಗವಾಯಿತು. ಅವರು ಬೆಥ್ಲೆಹೆಮ್ ಸ್ಟೀಲ್ ನಲ್ಲಿ ಸ್ಥಾವರದ ಮೇಲ್ವಿಚಾರಕರಾಗಿದ್ದರು. ರಾಬರ್ಟ್ಸ್ ನಾಲ್ಕನೇ ಗ್ರೇಡ್ ನಲ್ಲಿದ್ದಾಗ, ಅವರ ಕುಟುಂಬವು ಲಾಂಗ್ ಬೀಚ್, ಇಂಡಿಯಾನದ ಕರಾವಳಿ ತೀರದ ಪಟ್ಟಣಕ್ಕೆ ಸ್ಥಳಾಂತರಗೊಂಡಿತು. ಇವರು ತಮ್ಮ ಮೂವರು ಸಹೋದರಿಯರೊಂದಿಗೆ ಬೆಳೆದರು:ಕ್ಯಾಥಿ, ಪೆಗ್ಗಿ, ಹಾಗು ಬಾರ್ಬರ.

ರಾಬರ್ಟ್ಸ್, ನಾಟ್ರೆ ಡೇಮ್ ಎಲಿಮೆಂಟರಿ ಶಾಲೆಯಲ್ಲಿ ಶಿಕ್ಷಣವನ್ನು ಪಡೆದರು, ಇದು ಲಾಂಗ್ ಬೀಚ್ ನಲ್ಲಿದ್ದ ರೋಮನ್ ಕ್ಯಾಥೊಲಿಕ್ ಗ್ರೇಡ್ ಶಾಲೆಯಾಗಿತ್ತು, ಹಾಗು ಲಪೋರ್ಟೆ, ಇಂಡಿಯಾನಲ್ಲಿದ್ದ ರೋಮನ್ ಕ್ಯಾಥೊಲಿಕ್ ವಸತಿ ಶಾಲೆ ಲ ಲುಮಿಯೆರೆ ಶಾಲೆಯಲ್ಲಿ ತಮ್ಮ ಶಿಕ್ಷಣವನ್ನು ಮುಂದುವರೆಸಿದರು, ಇಲ್ಲಿ ಇವರೊಬ್ಬ ಉತ್ತಮ ವಿದ್ಯಾರ್ಥಿ ಹಾಗು ಕ್ರೀಡಾಪಟುವಾಗಿದ್ದರು. ಇವರು ಐದು ವರ್ಷಗಳ ಲ್ಯಾಟಿನ್ ಭಾಷಾ ತರಬೇತಿಯನ್ನು ಪಡೆದರು(ನಾಲ್ಕು ವರ್ಷಗಳಲ್ಲಿ), ಸ್ವಲ್ಪಮಟ್ಟಿಗೆ ಫ್ರೆಂಚ್ ಭಾಷೆಯನ್ನೂ ಸಹ ಕಲಿತರು, ಇದಕ್ಕೆ ವಿದ್ಯೆ ಎಡೆಗೆ ಅವರಲ್ಲಿದ್ದ ಶ್ರದ್ಧೆಯೇ ಕಾರಣವಾಗಿತ್ತು. ಅವರು ಫುಟ್ಬಾಲ್ ತಂಡದ ನಾಯಕನಾಗಿದ್ದರು(ಅವರು ನಂತರದಲ್ಲಿ ತಮ್ಮನ್ನು ತಾವು "ನಿಧಾನಗತಿಯ ಲೈನ್ ಬ್ಯಾಕರ್" ಎಂದು ಬಣ್ಣಿಸಿಕೊಂಡರು), ಹಾಗು ಕುಸ್ತಿಯಲ್ಲಿ ಪ್ರಾದೇಶಿಕ ಮಟ್ಟದಲ್ಲಿ ಚಾಂಪಿಯನ್ ಎನಿಸಿಕೊಂಡಿದ್ದರು. ಅವರು ವಾದ್ಯತಂಡ ಹಾಗು ನಾಟಕದಲ್ಲಿ ಭಾಗವಹಿಸುತ್ತಿದ್ದರು, ಶಾಲಾ ದಿನಪತ್ರಿಕೆಯ ಸಹ ಸಂಪಾದನೆಯನ್ನು ಮಾಡಿದರು, ಹಾಗು ಅಥ್ಲೆಟಿಕ್ ಮಂಡಳಿಯಲ್ಲಿ ಕಾರ್ಯನಿರ್ವಹಿಸುವುದರ ಜೊತೆಗೆ ವಿದ್ಯಾರ್ಥಿ ಮಂಡಳಿಯ ಕಾರ್ಯಕಾರಿ ಸಮಿತಿಯಲ್ಲೂ ಸಹ ಇದ್ದರು. ಅವರೊಬ್ಬ ಸಮಾರೋಪ ಭಾಷಣಕಾರರೂ ಸಹ ಆಗಿದ್ದರು. 

ಅವರು ಹಾರ್ವರ್ಡ್ ಕಾಲೇಜ್ ನಲ್ಲಿ ಇತಿಹಾಸದಲ್ಲಿ A.B.ಯ "ಲ್ಯಾಟಿನ್ ಗೌರವ" ಗಳೊಂದಿಗೆ ಮೂರು ವರ್ಷಗಳಲ್ಲಿ ಪದವಿಯನ್ನು ಪಡೆದರು. ಅವರು ನಂತರದಲ್ಲಿ ಹಾರ್ವರ್ಡ್ ಲಾ ಸ್ಕೂಲ್ ಗೆ ಸೇರ್ಪಡೆಯಾದರು, ಅಲ್ಲಿ ಅವರು "ಹಾರ್ವರ್ಡ್ ಲಾ ರಿವ್ಯೂ" ನ ವ್ಯವಸ್ಥಾಪಕ ಸಂಪಾದಕರಾಗಿದ್ದರು. ಅವರು ಕಾನೂನು ಶಾಲೆಯಿಂದ J.D. "ಮ್ಯಾಗ್ನ ಕಮ್ ಲೌಡೆ" ಯೊಂದಿಗೆ ೧೯೭೯ರಲ್ಲಿ ಪದವಿಯನ್ನು ಪಡೆದರು.

ಗರ್ಭಪಾತ
ಜಾನ್ G ರಾಬರ್ಟ್ಸ್ ಜೂನಿಯರ್ ಲೇಖನಗಳ ಗ್ರಂಥಸೂಚಿ
ಆರಂಭಿಕ ವರ್ಷಗಳು
ಸುಪ್ರೀಂಕೋರ್ಟ್‌ಗೆ ನಾಮಕರಣ ಮತ್ತು ದೃಢೀಕರಣ